## Rješenje kojim se društvu za upravljanje investicijskim fondovima FIMA Global Invest d.o.o., Varaždin, odobravaju izmjene Prospekta i Statuta FIMA West otvorenog investicijskog fonda s javnom ponudom

### NN 48/2009 (17.4.2009.), Rješenje kojim se društvu za upravljanje investicijskim fondovima FIMA Global Invest d.o.o., Varaždin, odobravaju izmjene Prospekta i Statuta FIMA West otvorenog investicijskog fonda s javnom ponudom

48 17.04.2009 Rješenje kojim se društvu za upravljanje investicijskim fondovima FIMA Global Invest d.o.o., Varaždin,
odobravaju izmjene Prospekta i Statuta FIMA West otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

1105

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), članka 105. stavak 1., članka 109. i 113. Zakona o investicijskim fondovima (»Narodne novine« broj 150/05), Hrvatska agencija za nadzor financijskih usluga, na zahtjev društva za upravljanje investicijskim fondovima FIMA Global Invest d.o.o., Varaždin, Anina 2, u predmetu odobrenja izmjena Prospekta i Statuta Fima Bond otvorenog investicijskog fonda s javnom ponudom, temeljem odluke Uprave na sjednici održanoj 26. ožujka 2009. godine donosi

RJEŠENJE

1. Društvu za upravljanje investicijskim fondovima FIMA Global Invest d.o.o., Varaždin, Anina 2, odobravaju se izmjene Prospekta i Statuta FIMA West otvorenog investicijskog fonda s javnom ponudom koje sadrže promjenu imena fonda FIMA Bond u Fima West i strategije ulaganja.

2. FIMA West otvorenom investicijskom fondu s javnom ponudom dodjeljuje se u registru fondova Republike Hrvatske identifikacijski broj JPD055.

3. Društvo za upravljanje investicijskim fondovima Fima Global Invest d.o.o., Varaždin, Anina 2, obvezno je objaviti Prospekt i Statut FIMA West otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

4. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija), zaprimila je 29. siječnja 2009. godine zahtjev, klasa: UP/I-451-04/09-09/1, urbroj: 383-113-09-1, društva za upravljanje investicijskim fondovima FIMA Global Invest d.o.o., Varaždin, Anina 2, za odobrenje izmjena Prospekta i Statuta otvorenog investicijskog fonda s javnom ponudom FIMA Bond, sukladno odredbama članka 105. stavak 1. i članak 109. Zakona o investicijskim fondovima (»Narodne novine«, broj 150/05), u smislu promjene ulagačkih ciljeva fonda u rizika navedenih ulaganja fonda, te promjene imena fonda.

Na traženje Agencije Društvo je 16. ožujka 2009. godine dostavilo ispravljenu Odluku o izmjenama Prospekta, te ispravljeni tekst Prospekta i Statuta FIMA Bond otvorenog investicijskog fonda s javnom ponudom.

Pregledom zahtjeva za odobrenje izmjena Prospekta utvrđeno je da je Društvo priložilo svu potrebnu dokumentaciju te je utvrđeno da izmjene teksta Prospekta otvorenog investicijskog fonda s javnom ponudom FIMA Bond sadrže odredbe sukladno člancima 104. i 112. Zakona o investicijskim fondovima. Ujedno je pregledom zahtjeva za odobrenje izmjena Prospekta i Statuta utvrđeno ja da je proveden postupak sukladno odredbama članka 109. stavka 1. Zakona o investicijskim fondovima i i članka 3. Pravilnika kojim se uređuju izmjene prospekata otvorenih investicijskih fondova s javnom ponudom.

Temeljem uvida u navedenu dokumentaciju, Uprava Hrvatske agencije za nadzor financijskih usluga donijela je na svojoj sjednici odluku o odobrenju izmjena Prospekta i Statuta FIMA West otvorenog investicijskog fonda s javnom ponudom.

Sukladno članku 5. stavku 1. točki 1. Pravilnika o vrstama i podvrstama investicijskih fondova s javnom i privatnom ponudom (»Narodne novine« br. 22/08), s obzirom na strategiju i ograničenja ulaganja navedena u Prospektu, te promjenu imena u FIMA West, otvoreni investicijski fond s javnom ponudom se razvrstava kao dionički fond. FIMA West otvorenom investicijskom fondu s javnom ponudom dodjeljuje se u registru fondova Republike Hrvatske identifikacijski broj JPD055.

Objavljivanje Prospekta FIMA West otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske sukladno je odredbi članka 106. Zakona o investicijskim fondovima.

Sukladno odredbi članka 8. stavka 3. Zakona o Hrvatskoj agenciji za nadzor financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/09-09/1

Urbroj: 326-113-09-4

Zagreb, 26. ožujka 2009.

Član Uprave
Ivo Šulenta, v. r.

Rješenje, NN 48/2009-1105